***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԿԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Կերի մասին» 2014 թվականի հունիսի 21-ին ՀՕ-141-Ն օրենքի (այսուհետ` Օրենք) 3-րդ հոդվածի՝

1) 1-ին մասի 1-ին կետը շարադրել հետևյալ խմբագրությամբ.

«1) **լիազոր մարմին՝** կերի բնագավառում քաղաքականություն մշակող պետական կառավարման համակարգի մարմին.»,

2) 1-ին մասը լրացնել հետևյալ բովանդակությամբ  1.1 կետով.

«1.1) **տեսչական մարմին՝** կերի անվտանգության բնագավառում վերահսկողություն իրականացնող տեսչական մարմին.»,

3) 2-րդ մասն ուժը կորցրած ճանաչել:

**Հոդված 2.** Օրենքի 6-րդ հոդվածը շարադրել հետևյալ խմբագրությամբ.

**«Հոդված 6. Լիազոր մարմնի լիազորությունները**

1. Լիազոր մարմինը`

1) իրականացնում է կերի և կերային հավելումների արտադրության և շրջանառության փուլերում ընդգրկված կերի շղթայի օպերատորների կողմից կատարվող գործողությունների գրանցում և տվյալների բազայի վարում.

2) տրամադրում է հավելումների, պրեմիքսների, համակցված կերի արտադրության և շրջանառության փուլում ընդգրկված կերի շղթայի օպերատորների գործունեության եզրակացություն.

3) տրամադրում է կերային հավելումների, պրեմիքսների, համակցված կերերի արտադրության և շրջանառության փուլերում ընդգրկված կերի շղթայի օպերատորի գործունեության համապատասպանության եզրակացություն.

4) իրականացնում է կերի և կերային հավելումների ներմուծման և արտահանման համար Կառավարության որոշմամբ սահմանած փաստաթղթերի տրամանրումը:

5) իրականացնում է օրենքներով սահմանված այլ լիազորություններ (գործողություններ):

**Հոդված 3.** Օրենքը լրացնել նոր 6.1-րդ հոդվածով՝ հետևյալ խմբագրությամբ.

**«Հոդված 6.1 Տեսչական մարմնի լիազորությունները**

1. Տեսչական մարմինը՝

1) իրականացնում է կերի (այդ թվում` գենետիկորեն ձևափոխված կերի) և կերային հավելումների արտադրության, շրջանառության և իրացման փուլերում պետական վերահսկողություն` օրենքով սահմանված դեպքերում և կարգով.

2) իրականացնում է Հայաստանի Հանրապետության Սահմանադրությամբ և օրենքներով սահմանված այլ լիազորություններ (գործողություններ):

**Հոդված 4.** Օրենքի 7-րդ հոդվածի 7-րդ մասում, 10-րդ հոդվածի 2-րդ մասի 2-րդ կետում, 3-րդ մասում, 12-րդ հոդվածի 3-րդ մասում, 18-րդ հոդվածի 1-ին մասում, 19-րդ հոդվածի 1-ին մասի 1-ին և 2-րդ կետերում,4-րդ մասի 4-6-րդ կետերում «լիազոր» բառը փոխարինել «տեսչական» բառով:

**Հոդված 5. Եզրափակիչ և անցումային դրույթներ**

1․ Սույն օրենքն ուժի մեջ է մտնում պաշտոնական հրապարակման պահից՝ 6 ամիս հետո:

2․ Սույն օրենքից բխող ենթաօրենսդրական իրավական ակտերն ընդունվում են սույն օրենքն ուժի մեջ մտնելուց հետո` վեց ամսվա ընթացքում: